CELEX: 31988D0341
Language: el
Date: 1988-05-19 00:00:00
Title: 88/341/ΕΟΚ: Απόφαση της Επιτροπής της 19ης Μαΐου 1988 για την έγκριση ολοκληρωμένου μεσογειακού προγράμματος για την περιφέρεια Emilia-Romagna

Avis juridique important

|

31988D0341

88/341/ΕΟΚ: Απόφαση της Επιτροπής της 19ης Μαΐου 1988 για την έγκριση ολοκληρωμένου μεσογειακού προγράμματος για την περιφέρεια Emilia-Romagna  

Επίσημη Εφημερίδα αριθ. L 156 της 23/06/1988 σ. 0066 - 0066

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Μαΐου 1988  για την έγκριση ολοκληρωμένου μεσογειακού προγράμματος για την περιφέρεια Emilia-Romagna  (Το κείμενο στην ιταλική γλώσσα είναι το μόνο αυθεντικό)  (88/341/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα ολοκληρωμένα μεσογειακά προγράμματα (1), και ιδίως το άρθρο 7,  Εκτιμώντας:  ότι η Ιταλία υπέβαλε στην Επιτροπή ολοκληρωμένο μεσογειακό πρόγραμμα για την περιφέρεια Emilia-Romagna, που καλείται στο εξής ΟΜΠ Emilia-Romagna·  ότι, σύμφωνα με το άρθρο 7 του κανονισμού (ΕΟΚ) αριθ. 2088/85, το ΟΜΠ Emilia-Romagna, υποβλήθηκε από την Επιτροπή, σε τροποποιημένη μορφή, στη συμβουλευτική επιτροπή ολοκληρωμένων μεσογειακών προγραμμάτων, η οποία διατύπωσε ευνοϊκή γνώμη·  ότι το ΟΜΠ Emilia-Romagna, συμπεριλαμβανομένου και του χρηματοδοτικού του σχεδίου, μπορεί, ως εκ τούτου, να εγκριθεί από την Επιτροπή·  ότι το ΟΜΠ Emilia-Romagna αφορά την περίοδο από 1ης Ιανουαρίου 1988 έως 31 Δεκεμβρίου 1992·  ότι το ΟΜΠ Emilia-Romagna περιλαμβάνει μέτρα που αποτελούν ειδικό πρόγραμμα δράσης το οποίο είναι επιλέξιμο για ενίσχυση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού, με βάση το άρθρο 12 παράγραφος 1 δεύτερο εδάφιο του κανονισμού (ΕΟΚ) αριθ. 2088/85·  ότι για να εξασφαλιστεί η αποτελεσματικότητά του, το ΟΜΠ Emilia-Romagna πρόκειται να πραγματοποιηθεί σε διαδοχικά στάδια και να αποτελέσει αντικείμενο περαιτέρω αποφάσεων, εφόσον πληρούνται οι όροι για τη χορήγηση συνεισφοράς από την Κοινότητα ·  ότι οι δαπάνες για τα μέτρα που αποτελούν το ΟΜΠ Emilia-Romagna υπολογίζονται σε 153 701 000 ECU·  ότι οι συνεισφορές της Κοινότητας από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 υπολογίζονται σε 23 797 000 ECU,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ΟΜΠ Emilia-Romagna με τη μορφή που υποβλήθηκε στην Επιτροπή στις 18 Δεκεμβρίου 1986, όπως τροποποιήθηκε μετά από εξέταση από την Επιτροπή και διαβουλεύσεις με τη συμβουλευτική επιτροπή ολοκληρωμένων μεσογειακών προγραμμάτων. Οι υπολογιζόμενες συνολικές δαπάνες καθώς και οι προβλέψεις για συνεισφορά από κάθε πόρο του προϋπολογισμού της Κοινότητας εμφαίνονται στο χρηματοδοτικό σχέδιο του ΟΜΠ Emilia-Romagna.  Η Επιτροπή χορηγεί τις κοινοτικές συνεισφορές όπως καθορίζονται στο χρηματοδοτικό σχέδιο του ΟΜΠ Emilia-Romagna, εφόσον τα μέτρα εκτελούνται σύμφωνα με το ΟΜΠ Emilia-Romagna, μέσα στα όρια των συνεχιζόμενων συνολικών δαπανών, και τηρούνται οι κανόνες και η διαδικασία που ισχύει για κάθε κοινοτική πηγή χρηματοδότησης.  Άρθρο 2  Η συνεισφορά από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 δεν υπερβαίνει τα 23 797 000 ECU για τις δαπάνες που πραγματοποιούνται κατά την περίοδο από 1ης Ιανουαρίου 1988 έως 31 Δεκεμβρίου 1992 για τη χρηματοδότηση των μέτρων στα πλαίσια του ΟΜΠ Emilia-Romagna, οι οποίες υπολογίζονται σε 153 701 000 ECU.  Άρθρο 3  Κατ' εφαρμογή του άρθρου 15 παράγραφος 2 του κανονισμού (ΕΟΚ) αριθ. 2088/85, μια πρώτη δόση από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του εν λόγω κανονισμού και ανέρχεται σε 5 135 000 ECU, εγκρίνεται σύμφωνα με το χρηματοδοτικό σχέδιο του ΟΜΠ Emilia-Romagna.  Άρθρο 4  Η παρούσα απόφαση απευθύνεται στην Ιταλική Δημοκρατία.  Βρυξέλλες, 19 Μαΐου 1988.  Για την Επιτροπή  Γ. ΒΑΡΦΗΣ  Μέλος της Επιτροπής  (1) ΕΕ αριθ. L 197 της 27. 7. 1985, σ. 1.